Οι κυριότεροι παράγοντες που φθίνουν την μπαταρία είναι τέσσερις:
Οδηγική συμπεριφορά: Προτείνουμε συνετή οδήγηση χωρίς απότομες επιταχύνσεις και δυνατά φρεναρίσματα χωρίς λόγο. Απέφυγε όσο μπορείς τους βίαιους κραδασμούς από προσκρούσεις σε πεζοδρόμια και λακκούβες. Είναι ικανές να προκαλέσουν ανεπανόρθωτή βλάβη ακόμη και στη νέα σου μπαταρία.
Καιρικές συνθήκες: Οι χαμηλές αλλά και οι πολύ υψηλές θερμοκρασίες επηρεάζουν αρνητικά την μπαταρία, είναι κάτι όμως που δεν εξαρτάται από εσένα, εάν όμως διαθέτεις κλειστή ή στεγασμένη θέση στάθμευσής, καλό είναι το όχημα να φυλάσσεται εντός.
Οδήγηση σε περιοχές με μποτιλιάρισμα: Επειδή στις μικρές διαδρομές με πυκνή κίνηση και μάλιστα σε αργούς ρυθμούς, γίνεται χρήση διαφόρων συσκευών ψυχαγωγίας, κλιματισμού ή άλλων συστημάτων, καταναλώνεται αρκετή ενέργεια ενώ η μπαταρία δεν προλαβαίνει να φορτιστεί πλήρως, έτσι μειώνεται συνεχώς η διάρκεια και η απόδοσή της. Διάλεξε διαδρομή με λιγότερο “μποτιλιάρισμα” ακόμη και αν πρέπει να διανύσεις μεγαλύτερη χιλιομετρική απόσταση.
Ακινητοποίηση οχήματος: Είναι γεγονός ότι όσο συχνότερα μένει ακινητοποιημένο το όχημα σου, τόσο μειώνεται η ζωή του ιδίου και του εξοπλισμού του. Έτσι αφαιρώντας τον αρνητικό πόλο της μπαταρίας σε περιπτώσεις ακινησίας από μήνα και πάνω, έχεις το κεφάλι σου ήσυχο ότι δεν θα ξεμείνεις από ρεύμα όταν το χρειαστείς.